《送王壬秋孝廉入蜀 其二》
清代·李桓

小聚忽为别，游踪何日还。颓唐吾欲老，气谊晚弥坚。

指数真知己，心仪属大贤。相期各努力，旷世几人传。

作者简介：（1827—1891）清湖南湘阴人，字叔虎，号黼堂。李星沅子。以荫官道员至江西，累官至布政使。以故罢归。家居二十年，搜罗清代自天命至道光前人物资料，成《国朝耆献类征》、《国朝贤媛类征》，另有《宝韦斋类稿》。